open-index/open-wikipedia-markdown huggingface dataset:
Ondrejovova ulica

**Ondrejovova ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenského spisovateľa Ľuda Ondrejova (1901 – 1961). 

## Popis
Ulica je situovaná v smere juhozápad-severovýchod. Na juhozápadnom konci ústi do Ulice Viliama Figuša-Bystrého. Pri vyústení Štedrej ulice na juhovýchodnej strane je ulica zalomená. Na severovýchodnom konci vyúsťuje do Borodáčovej ulice. Ulica je prejazdná po celej dĺžke.

### Úsek Ulica Viliama Figuša-Bystrého - Štedrá ulica
V tomto úseku má ulica orientáciu približne juhozápad-severovýchod. Na južnej strane do ulice vyúsťujú dve spojky s Gagarinovou ulicou orientovanou približne západ-východ, ktoré predstavujú hlavné prístupové trasy na ulicu. Pri vyústení Štedrej ulice na juhovýchodnej strane sa ulica lomí.

Na severnej strane ulice sa nachádzajú 3-poschodové panelové bytové domy z druhej polovice 60. rokov 20. storočia. Na južnej strane ulice medzi spojkami s Gagarinovou ulicou je zástavba rodinných domov.

### Úsek Štedrá ulica - Borodáčova ulica
V tomto úseku má ulica orientáciu približne juh-sever. Na oboch stranách ulice sa nachádzajú 3-poschodové panelové bytové domy z druhej polovice 60-tych rokov.

## Blízke ulice
* Bancíkovej ulica
* Borodáčova ulica
* Gagarinova ulica
* Štedrá ulica
* Ulica Viliama Figuša-Bystrého

## Referencie

## Iné projekty

## Externé odkazy
* Ondrejovova ulica na mape Bratislavy
* Ondrejovova ulica na portáli OMA.sk

Kategória:Ulice v Ružinove
Štefunkova ulica

**Štefunkova ulica** je ulica v Bratislave, v mestskej časti Ružinov. Nachádza sa v miestnej časti Pošeň. 

Do 22. apríla 1992 mala názov **Hanzlíčkova ulica**, podľa Karola Hanzlíčka (1850 – 1932), slovenského robotníckeho funkcionára. V súčasnosti je pomenovaná podľa Fraňa Štefunka (1903 – 1974), slovenského sochára.

## Popis
Ulica je situovaná v smere sever – juh. Na severnom konci ústi do Exnárovej ulice. Na západnej strane do nej ústi Ulica Andreja Mráza. Na južnom konci slepo končí. Ulica je prejazdná po celej dĺžke.

Presne oproti vyústeniu do Exnárovej ulice sa nachádza jednoduchý pamätník Karola Hanzlíčka, podľa ktorého bola ulica pôvodne pomenovaná.

Východnú stranu ulice po celej jej dĺžke lemuje jediný panelový bytový dom z druhej polovice 60. rokov 20. storočia.

## Referencie

## Iné projekty

## Externé odkazy
* Štefunkova ulica na mape Bratislavy

Kategória:Ulice v Ružinove
Ulica Viliama Figuša-Bystrého

**Viliama Figuša Bystrého** je ulica v Ružinove, Bratislave, ktorá sa nachádza v miestnej časti Pošeň.

## Popis
Ulica je situovaná v smere juh-sever.
Na južnom konci pôvodne ústila do Gagarinovej ulice.
Neskôr bola prehradená predajňou Lidl.
Zo západnej strany do nej ústi Martákovej ulica.
Z východnej strany do nej ústi Ondrejovova ulica.
Zo západnej strany do nej ústi spojka s rovnobežnou Gregorovej ulicou.
Z východnej strany do nej ústi Bancíkovej ulica.
Na severnom konci ústi do Seberíniho ulice.

Ulica je takmer po celej dĺžke koncipovaná ako park s dvomi paralelnými chodníkmi pre peších a trávnatým pásom v strede a nie je oficiálne prejazdná.
Južný koniec ulice od predajne Lidl po vyústenie spojky s Gregorovej ulicou je koncipovaný ako malé námestie a používa sa aj na parkovanie osobných vozidiel.

Ulica nadväzuje na zastávku autobusov a trolejbusov na Gagarinovej ulici a predstavuje hlavný vstup do Pošne z južnej strany pre peších, ktorí prichádzajú mestskou hromadnou dopravou.
Bezprostredne na začiatku ulice pri križovatke s Gagarinovou ulicou sa pôvodne nachádzala predajňa potravín Zdroj - "Samoobsluha".
Toto usporiadanie umožňovalo obyvateľom sídliska pri návrate z práce pohodlný nákup potravín a iných bežných potrieb.
Predajňa potravín neobstála v konkurencii s novovznikajúcimi obchodnými reťazcami. Po otvorení bezprostredne susediacej predajne Lidl zanikla.
Dnes budova slúži na úplne iný účel.

Za bývalou predajňou Zdroj na východnej strane ulice sa nachádza fontána Vodná ruža z roku 1972.

Na ulici sa nachádzajú 3-poschodové panelové bytové domy z polovice 60-tych rokov.

## Pôvod názvu
Pomenovaná je podľa hudobného skladateľa a pedagóga Viliama Figuša-Bystrého.

## Významné objekty
* Fontána Vodná ruža

## Blízke ulice
* Bancíkovej ulica
* Gagarinova ulica
* Gregorovej ulica
* Martákovej ulica
* Ondrejovova ulica
* Seberíniho ulica

## Externé odkazy
* Ulica Viliama Figuša-Bystrého na mape Bratislavy
* Ulica Viliama Figuša-Bystrého na portáli OMA.sk

Kategória:Ulice v Ružinove
Petzvalova ulica (Bratislava)

Pamätný dom J.M. Petzvala

**Petzvalova ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa Jozefa Maximiliána Petzvala (1807 – 1891), uhorského fyzika, matematika a vynálezcu.

## Popis
Ulica je situovaná v smere západ – východ. Na západnom konci vyúsťuje do Tomášikovej ulice. Na severnej strane do nej ústi Ulica Svätého Vincenta. Na východnej strane slepo končí vjazdom do areálu Gymnázia Ladislava Novomeského.

Ulica oddeľuje areál Gymnázia Ladislava Novomeského na južnej strane a areál Misijnej spoločnosti sv. Vincenta de Paul na severnej strane. Je prejazdná po celej dĺžke.

## Galéria

Petzvalova 01.jpg
Petzvalova 02.jpg


## Referencie

## Iné projekty

## Externé odkazy
* Petzvalova ulica na mape Bratislavy

Kategória:Ulice v Ružinove
Kraviarske

**Kraviarske** () je hôľnatý vrch Malej Fatry. Nachádza sa v Krivánskej časti pohoria v jej bočnom hrebeni, približne  južne od Terchovej. Z vrcholu sú pekné výhľady na veľkú časť pohoria.

## Poloha
Nachádza sa v strednej časti pohoria i geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Žilina a v katastrálnom území obce Terchová. Nachádza sa v bočnom hrebeni, vychádzajúcom severným smerom z Koniarok. Západné svahy klesajú do doliny Veľká Bránica, východné sa zvažujú do Vrátnej doliny. Najbližšími vrcholmi v hlavnom hrebeni sú južne ležiace Koniarky () a Pekelník (), severne susedí vrch Žitné ().

## Opis
Lesnato-lúčnatý vrch dominuje celému bočnému hrebeňu, ktorý vybieha z Koniarok severným smerom po masív Sokolia. Pokým svahy sú zalesnené, hrebeň je lúčnatý a poskytuje tak nerušený výhľad. Južne ležiace Koniarky oddeľuje *sedlo za Kraviarskym*, ktorým vedie značený chodník do sedla Bublen v hlavnom hrebeni pohoria. Východné svahy sa zvažujú do *Starej doliny* a ku Chate Vrátna a odvodňujú ich prítoky Varínky. Západné svahy klesajú do doliny Veľká Bránica a odvodňuje ich potok Bránica. Na západných svahoch sa rozprestiera Národná prírodná rezervácia Veľká Bránica, ktorá je súčasťou Národného parku Malá Fatra.  

### Výhľady
Hôľnatý vrchol bez vyššej vegetácie umožňuje výborný kruhový výhľad na široké okolie. Východným a južným smerom možno pozorovať okolité vrchy Krivánskej Fatry, pričom výrazne vyšší hlavný hrebeň zakrýva celý horizont. Severný i západný smer ponúka ďaleký výhľad a dobre pozorovateľná je najmä Žilinská kotlina, Kysucká vrchovina a Kysucké Beskydy. Pri vhodných podmienkach sa na horizonte objavujú vrchy Javorníkov, Moravsko-sliezskych, Sliezskych a Oravských Beskýd.

## Turistické trasy
* po  značke:
** z lokality *Starý dvor* vo Vrátnej cez Baraniarky
** zo sedla Bublen v hlavnom hrebeni 
* po  značke z Vrátnej cez sedlo za Kraviarskym

## Referencie

## Pozri aj
* Krivánska Fatra
* Zoznam vrcholov v Malej Fatre
* Národná prírodná rezervácia Veľká Bránica

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Svídna

thumb|Poloha zaniknutej dediny Svídna; červene je tiež vyznačený prameň v rokline južne od dediny a pozostatky pásov poľností na východ od nej.
[thumb|[Brčál menší|Zimozeleňou obrastené stopy múrov sú v teréne viditeľné do výšky niekoľkých decimetrov až jedného metra.]]

**Svídna** bola stredoveká dedina, ktorá sa nachádzala asi 10 km západne od Slaného, v dnešnom katastri obce Drnek v okrese Kladno. Bola založená na prelome 13. a 14. storočia ako jedna z prvých osád v Čechách, v ktorej boli domy postavené výhradne z kameňa, v tomto prípade z opuky. Umiestnenie osady však nebolo najpriaznivejšie, a tak bola v 16. storočí opustená. V 60. rokoch 20. storočia bol v tejto lokalite vykonaný archeologický prieskum, ktorý umožnil lepšie spoznať život v stredovekej dedine.

Archeologický prieskum ukázal, že dedina bola vybudovaná na cca 4 ha a skladala sa zo štrnástich kamenných domov, ktoré mali rozmery približne 8 × 24 m Dedina bola pravidelne rozparcelovaná, domy obklopovali podlhovastý rínok a za nimi sa nachádzali záhrady. Asi 500 m východne od osady sa dochovali stopy po pásoch poľností.

## Referencie

## Pozri aj
* Drnek
* Humniště
* Zoznam zaniknutých sídiel v Česku

## Iné projekty

## Zdroj

Kategória:Zaniknuté obce v Česku
Kategória:Archeológia
Zámok Tupadly

thumb|Zámok Tupadly
**Zámok Tupadly** leží uprostred obce Tupadly, približne  južne od Čáslavi v Stredočeskom kraji.

## Dejiny
Zámok vznikal postupným rozširovaním od prvej stavby ranorenesančnej stavby až po dostavbu vrcholného baroka.

V prvej polovici 14. storočia sa v Tupadloch pripomína tvrdza, ktorú vlastnili vladykovia z Tupadel. Na jej mieste začal v roku 1530 Bernard Žehušický z Nestajova budovať ranorenesančný zámok. Zámok bol pôvodne jednokrídlová budova s hranolovitou obytnou vežou. Táto stavba tvorí východné krídlo dnešného zámku..

Po konfiškáciach meštianskeho aj panského majetku nasledujúcich po bitke na Bielej hore sa Tupadly dostali do rúk Arnošta de Suy, cisárskeho generála. Ten v roku 1633 dal rozšíriť zámok o južné priečelné krídlo so strednou vežou a počas štyroch rokov ho prestaval v neskororenesančných tvaroch s použitím sgrafitovou rustikou na priečelí dvojtraktu.

Po požiari v roku 1676 predal Arnoštov syn Ferdinand panstvo Marii Barbore z Pöttingu (tiež uvádzaná z Petynku). Tá pristavala západné krídlo a vytvorila tak zámocký komplex o troch krídlach, od záhrady oddelený múrom so slepou arkádou. Priečelie nového traktu získalo ranobarokové červenobiele členenie, zatiaľ čo ostatné fasády boli aj naďalej pokryté sgrafitami. Marie Barbora z Pöttingu prenechala tupadelské panstvo svojmu synovi Františkovi Karolovi, ten ho však v roku 1739 kvôli dlhom predal v dražbe.

Ďalšia majiteľka, grófka Kateřina Auerspergová zo Schönfeldu, spojila Tupadly so žlebským panstvom, napriek tomu na zámku pokračovali stavebné úpravy. Kateřina Auerspergová dala okolo roku 1739 zjednotiť zámok barokovými priečeliami. Novobarokové korektúry, nasledujúce po požiari v roku 1865, sa pridŕžali starších barokových foriem. Vtedy bola pri zámku zriadená dnes už neexistujúce zámocká kaplnka a záhrada s balkónom. Auerspergovci vlastnili zámok až do roku 1924, od druhej polovice 18. storočia stratil však svoj význam a bola v ňom len hospodárska správa.

Po roku 1924 vlastnil zámok cukrovar v Hostačove (zámok bol adaptovaný na bytové účely) a následne ho získal do vlastníctva poslanec za agrárnu stranu Jaroslav Hálek. Po roku 1948 bol zámok zoštátnený.

## Súčasnosť
Zámok patrí od roku 1958 k chráneným kultúrnym pamiatkam. V súčasnej dobe je v súkromnom vlastníctve a verejnosti nie je prístupný.

## Referencie

## Zdroj

Kategória:Kultúrne pamiatky v okrese Kutná Hora
Tupadly
Kategória:Novobarokové stavby
Kategória:Tupadly (okres Kutná Hora)
Velenec

**Velenec** je zaniknutá dedina v okrese Praha-východ. Dedina ležala medzi Veleňou a Sluhmi, na svahu pravého brehu Ďáblického potoka. K dedine patril aj mlyn.

## Dejiny
Prvá zmienka o dedine pochádza z roku 1318. Pôvodne patril Velenec chrámu svätého Víta a za dobu svojej existencie vystriedal mnoho majiteľov. Správa z roku 1593 uvádza, že dedine (Veleň, Velenec, Mírovice) zdieľajú rovnaký osud. V roku 1621 bola dedina skonfiškovaná a od tohto roku sa uvádza ako pustá. Z dediny ostal jediný domček, ktorý bol na príkaz vrchnosti pred rokom 1848 zbúraný.

## Externé odkazy
* Oficiálne stránky obce Veleň 

## Zdroj

Kategória:Zaniknuté obce v Česku
Kláštor Murbach

náhľad|Kostol svätého Legera
**Kláštor Murbach** je jeden z najznámejších benediktínskych kláštorov v Alsasku, v údolí pri päte Grand Ballon vo Vogézach vo Francúzsku.

Kláštor, blízko mesta Guebwiller, založil v roku 727 gróf Eberhard. Svätý Pirmin ho ustanovil ako benediktínske sídlo. Majetok kláštora zahŕňal tri mestá a tridsať dedín. Budovy, zahŕňajúce kostol s jednou z najskorších románskych klenieb, boli zdevastované v roku 1789 počas francúzskej revolúcie dedinčanmi a kláštor bol krátko potom zrušený.

Z románskeho kostola, ktorý bol zasvätený svätému Legerovi, zostala iba priečna loď s dvojicou veží a východný koniec budovy s chórom. Na mieste hlavnej lode je dnes cintorín.
 
## Dejiny
Zakladateľ kláštora, gróf Eberhard, brat Luitfrida z Etichonenu, priviedol biskupa Pirmina z kláštora Reichenau na Bodamskom jazere, aby tu vytvoril náboženskú komunitu rádu svätého Benedikta. Gróf Eberhard dal kláštoru veľký majetok a privilégiá zahŕňajúce právo slobodnej voľby opáta. Kláštor bol povinný nechať si tieto práva opätovne potvrdzovať a bol tak závislý od pápeža a rímskeho cisára (po roku 1680 od francúzskeho kráľa). Kláštor bol pod ochranou svätého Legera, ktorý zaviedol benediktínsky poriadok v Burgundsku v 7. storočí.
Kláštor mal veľkú politickú dôležitosť a Karol Veľký sám nosil titul "Opát z Murbachu" (Pastor Murbacencis) ako svetská osoba v rokoch 782 - 783.

Okolo roku 850 sa Murbach stal jedným z duchovných centier Horného Porýnia; knižnica obsahovala okolo 340 diel teológie, gramatiky a histórie. V tej istej dobe rástla svetová známosť kláštora a kláštor dostal veľa darov. Murbach vlastnil majetok a práva na 350 miestach. Väčšinou v Alsasku, v diecézach Bazilej a Štrasburg; ale aj na pravom brehu Rýna a dokonca v Čiernom lese.
Toto prvé obdobie prosperity skončilo v roku 936 s inváziou Maďarov do Alsaska. V 13. storočí bol kláštor znovu obnovený. Od 14. storočia začal jeho vplyv upadať. V roku 1759 mnísi opustili benediktínsky poriadok a kláštor sa stal ústavom pre členov šľachty. V roku 1789 počas revolúcie bol kláštor zničený.

V roku 1841 bol zapísaný medzi monument historique.

## Referencie

## Iné projekty

## Externé odkazy
* História kláštora 
* Fotografie 

## Zdroj

Murbach
Kategória:Románske stavby vo Francúzsku
Kategória:Historické pamiatky vo Francúzsku
Kategória:Stavby v departemente Haut-Rhin
Gregorovej ulica

**Gregorovej ulica** je ulica v Bratislave, v mestskej časti Ružinov.. Nachádza sa v miestnej časti Pošeň. Je pomenovaná podľa spisovateľky a osvetovej pracovníčky Hany Gregorovej (1885 – 1958).

## Popis
Ulica je situovaná v smere juh-sever. Južný koniec sa zatáča na východ a vyúsťuje do paralelnej ulice Viliama Figuša-Bystrého zo západnej strany. Zo západnej strany do nej vyúsťuje Goláňova ulica. Na severnom konci ústi do Babuškovej ulice.

Na ulici sa nachádza 3-poschodový panelový bytový dom z druhej polovice 60. rokov 20. storočia. Dokončený v roku 1967. Ulica je slepá, s malým parkoviskom na konci.

## Blízke ulice
* Babuškova ulica
* Goláňova ulica
* Ulica Viliama Figuša-Bystrého

## Referencie

## Iné projekty

## Externé odkazy
* Gregorovej ulica na mape Bratislavy

Kategória:Ulice v Ružinove
Hrachoviště (Brdy)

**Hrachoviště** bola obec v Vojenskom obvode Brdy asi 5km západne od Jince.

## História
Prvá zmienka pochádza z roku 1331. Hrachoviště vtedy patrilo k blízkemu hradu Valdek. Obyvatelia mali prácu v baniach na Jedovej hore. V polovici 20. storočia mala obec 51 obyvateľov. Elektrina tu nebola zavedená. Koniec obce prišiel zo dňa na deň. V roku 1952 (presný dátum nie je známy) bolo vydané rozhodnutie, že tu bude cvičiť armáda na 3. svetovú vojnu. Už na druhý deň prišli buldozéry a z Hrachovišťa ostala jediná stodola.

## Príroda
Hrachovišťě obklopuje niekoľko lúk a lesov. Žije tu veľmi vzácny listonoh letný, ktorý sa vyskytuje len na niekoľkých miestach v Čechách a ani inde v Európe nie je veľmi obvyklý. Možno tu nájsť aj ďalšie vzácne živočíchy, napríklad Kunku žltobruchú.

## Pozri aj
* Zoznam zaniknutých sídiel v Česku

## Zdroj

Kategória:Zaniknuté obce v Česku
Švédske národné bandyhokejové družstvo žien

**Švédske národné bandyhokejové družstvo žien** je národné družstvo žien, ktoré reprezentuje Švédsko v medzinárodných bandyhokejových súťažiach a priateľských zápasoch. Funguje pod záštitou *Svenska Bandyförbundet*. Prvý medzinárodný zápas absolvovalo v roku 1980, keď sa v priateľskom stretnutí stretlo so susedným Fínskom a zvíťazilo . 

Družstvo sa zúčastnilo všetkých turnajov majstrovstiev sveta. V prvých piatich turnajoch aj zvíťazilo. Na turnaji v roku 2014 skončilo strieborné, keď vo finále podľahlo .

## Výsledky
;Majstrovstvá sveta

## Referencie

## Pozri aj
* Švédske národné bandyhokejové družstvo mužov

## Externé odkazy
* Švédske družstvo žien na stránke Svenska Bandyförbundet 
* Družstvo žien na stránke elitrapport.se  
* Švédsky bandyhokejový portál ''bandysverige.se''  

Kategória:Národné bandyhokejové družstvá
Bandyhokej
Národné
Ulica Svätého Vincenta

**Svätého Vincenta de Paul** je ulica v Ružinove, Bratislave. Nachádza sa v západnej časti miestnej časti Pošeň.

## Popis
Ulica je situovaná v smere sever-juh.
Na severnom konci vyúsťuje do Seberíniho ulice.
Na južnom konci vyúsťuje do Petzvalovej ulice.

Ulica je prejazdná po celej dĺžke.

Na západnej strane ulice sa nachádza areál Misijnej spoločnosti sv. Vincenta de Paul.
Na východnej strane ulice sú polyfunkčné budovy dokončené po roku 2000.

## Pôvod názvu
Je pomenovaná podľa francúzskeho rímskokatolíckeho kňaza a rehoľníka Sv. Vincenta de Paul.

## Významné objekty
* Misijná spoločnosť sv. Vincenta de Paul

## Blízke ulice
* Petzvalova ulica
* Seberíniho ulica

## Iné projekty

## Externé odkazy
* Ulica Svätého Vincenta de Paul na mape Bratislavy

Kategória:Ulice v Ružinove
Chlumeckého ulica

**Chlumeckého ulica** je ulica v Bratislave, v mestskej časti Ružinov.. Nachádza sa v miestnej časti Pošeň. Je pomenovaná podľa česko-slovenského spisovateľa a publicistu Václava Chlumeckého (1861 – 1944).

Ulica je situovaná v smere sever-juh. Na severnom konci ústi do Ružinovskej ulice. Je križovaná Exnárovou ulicou. Na východnej strane do nej ústi Šándorova ulica. Na južnom konci končí v areáli Základnej školy Borodáčova 2.

Ulica je prejazdná po križovatku so Šándorovou ulicou. Ďalej pokračuje ako chodník až k areálu Základnej školy Borodáčova 2.

Na začiatku ulice pri križovatke s Ružinovskou ulicou sa na západnej strane nachádza areál Geografického a kartografického ústavu.
Južne od križovatky s Exnárovou ulicou sa na západnej strane rozkladá rozsiahla parková plocha s ihriskami a na východnej strane ulicu lemuje dlhý obytný panelový dom  zo 60. rokov 20. storočia. Južne od križovatkou so Šándorovou ulicou ulica prechádza medzi areálom Cirkevnej materskej školy na západnej strane a areálom Základnej školy Borodáčova 2 na východnej strane.

## Významné objekty
* Geografický a kartografický ústav, Chlumeckého 2
* Cirkevná základná umelecká škola sv. Cecílie, Chlumeckého 10
* Cirkevná materská škola, Chlumeckého 12

## Blízke ulice
* Borodáčova ulica
* Exnárova ulica
* Ružinovská ulica
* Šándorova ulica

## Referencie

## Iné projekty

## Externé odkazy
* Chlumeckého ulica na mape Bratislavy

Kategória:Ulice v Ružinove
Borodáčova ulica

**Borodáčova ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenského divadelného režiséra, herca, pedagóga a prekladateľa Janka Borodáča (1892 – 1964). 

## Popis
Ulica je situovaná v smere západ-východ. Na západnom konci slepo končí v areáli Základnej školy Borodáčova 2. V blízkosti západného konca do nej z južnej strany ústi spojka s rovnobežnou Bancíkovej ulicou. V blízkosti východného konca na južnej strane do ulice ústi Ondrejovova ulica. Na východnom konci slepo končí na hranici panelovej zástavby sídliska.

Na ulici sa nachádza základná škola a bytové domy. Ulica je prejazdná po celej dĺžke. 

## Významné objekty
* Základná škola, Borodáčova 2

## Blízke ulice
* Bancíkovej ulica
* Ondrejovova ulica

## Referencie

## Iné projekty

## Externé odkazy
* Borodáčova ulica na mape Bratislavy

Kategória:Ulice v Ružinove
Ayah Marar

**Ayah Marar** (* 20. september 1980, Ammán, Jordánsko) je jordánska speváčka, textárka a majiteľka hudobného vydavateľstva, ktorá žije v Londýne. Ako speváčka alebo textárka spolupracovala s mnohými interpretmi, vrátane Calvina Harrisa, DJa Fresha, Camo & Krooked, Drumsound & Bassline Smith, Dilemn a Jacka Penata.

## Mladosť
Ayah sa narodila v Ammáne v Jordánsku dňa 20. septembra 1980 jordánskemu otcovi a matke s česko-bulharskými koreňmi. Až do svojich 18 rokov žila v Jordánsku, kedy emigrovala do Spojeného kráľovstva, kde začala svoju hudobnú kariéru na univerzite University of Warwick. Začala sa zaujímať o drum and bassovú scénu, pričom svoj prvý singel „Dance Child“ nahrala s Loxy & Ink (Signal Records).

## Diskografia
### Albumy
* *The Real* (Hussle Girl / Transmission Recordings 2012)

### Single
*„Mind Controller“ (Hussle Girl 2012)
*„Unstoppable“ (Hussle Girl / Transmission Recordings 2012)
*„The Raver“ (Pilot Recordings 2012)
*„Alive“ (feat. P Money)

### Spolupráce

;Ďalšie
*DJ Fresh feat. Ayah Marar 'The Edge' - 'The Feeling' (Additional Vocals) - 'Turn It Up' (Writing Credit)
*Architex feat. Ayah Marar ‘Dance Child’ Signal Recs
*Calvin Harris feat. Ayah Marar ‘Let Me Know’
*Insiders feat. Ayah Marar ‘Meltdown’ Metalheadz
*Domu feat. Ayah Marar ‘Something New’ TrebleO
*Apex feat. Ayah Marar ‘The Space Between’ Hospital
*Bungle feat. Ayah Marar ‘If I Leave’ CIA
*Baron feat. Ayah Marar 'Endless Summer'  Breakbeat Kaos
*Total Science & Bungle feat. Ayah Marar ‘Snake Eyes’ CIA
*Marky & Total Science feat. Ayah Marar ‘2nd Date’ CINNA
*Small Arms Fiya feat. Ayah Marar ‘Pressure/Gotta Decide’ MoreAboutMusic
*Camo & Krooked feat. Ayah Marar 'Cross The Line' Hospital Recs
*Camo & Krooked feat. Ayah Marar 'Watch It Burn' Hospital Recs
*Warrior One feat. Ayah Marar 'FYAH' Black Butter Recs
*Yogi feat. Ayah Marar 'Follow U' Ministry Of Sound
*Bungle feat Ayah Marar 'The Siren' Spearhead
*Calvin Harris 'Flashback' - 'Stars Come Out' - 'Limits'
*Jack Penate 'Tonight's Today' -  'Everything Is New' -  'Be The One'  - 'Pull My Heart Away' - 'Every Glance'
*Toddla T 'Helders'
*Drumsound & Bassline Smith 'The Only Way' & 'The Flames'
*Russo feat. Ayah Marar - 'I Know'
*Cheryl Cole 'Call My Name' (Additional Vocals)
*Dilemn feat. Ayah Marar - 'Talk About Us'
*Kastle feat. Ayah Marar - 'Red Light'

## Referencie

## Zdroj

Kategória:Drum and bassoví hudobníci
Kategória:Dance hudobníci
Kategória:Speváci
Kategória:Kultúra v Jordánsku
Kirsten Moorová-Towersová

**Kirsten Moorová-Towersová** (; * 1. júl 1992, St. Catharines, Ontário, Kanada) je kanadská krasokorčuliarka vystupujúca v kategórii „športové dvojice“. S partnerom Dylanom Moscovitchom získala zlato na majstrovstvách Kanady v roku 2011, striebro na majstrovstvách štyroch kontinentov v roku 2013 a striebro v tímovej súťaži na zimných olympijských hrách 2014.

## Iné projekty

## Externé odkazy
* Kirsten Moorová-Towersová na stránke Medzinárodnej korčuliarskej únie

Kategória:Kanadskí krasokorčuliari
Kategória:Osobnosti zo St. Catharines
Čmelíkova ulica

**Čmelíkova ulica** je ulica v Bratislave, v mestskej časti Ružinov. Nachádza sa v miestnej časti Pošeň.

## Opis
Ulica je situovaná v smere sever-juh. Na severnom konci ústi do Ružinovskej ulice. Križuje Exnárovu ulicu. Na západnej strane do nej ústi Šándorova ulica. Na južnom konci slepo končí pri areáli Gymnázia Ivana Horvátha.

Ulica je prejazdná po celej dĺžke. Východnú stranu ulice po celej jej dĺžke lemuje jediný panelový bytový dom z druhej polovice 60. rokov 20. storočia.

## Pôvod názvu
Je pomenovaná podľa juhoslovanského partizána slovenského pôvodu Jána Čmelíka (1905 – 1942), národného hrdinu Juhoslávie. Na jeho pamiatku je na severnom štíte panelového obytného domu na križovatke s Exnárovou ulicou (Exnárova 47 – 49) umiestnený malý pamätník, ktorý je viditeľný pri príjazde od Ružinovskej ulice.

## Blízke ulice
* Exnárova ulica
* Ružinovská ulica
* Šándorova ulica

## Referencie

## Iné projekty

## Externé odkazy
* Čmelíkova ulica na mape Bratislavy

Kategória:Ulice v Ružinove
Osnica

**Osnica** () je vrch v severovýchodnej časti Malej Fatry. Nachádza sa v Krivánskej časti pohoria, približne  západne od Dolného Kubína. 

## Poloha
Nachádza sa v severovýchodnej časti pohoria, v severnej časti geomorfologického podcelku Krivánska Fatra a jej časti Osnica. Vrch leží v Žilinskom kraji, v okrese Dolný Kubín a katastrálnom území obce Párnica. Približne  severozápadne leží v hlavnom hrebeni situovaný Veľký Rozsutec ().

## Opis
Lúčnatý vrch s čiastočným lesným porastom leží mimo hlavného hrebeňa pohoria, v rázsoche, vybiehajúcej východným smerom zo sedla Osnice. Rázsocha vedie juhovýchodným smerom až k vrchu *Magurka* (), no výškové maximum dosahuje práve na vrchole Osnice. Hlavný hrebeň vedie približne  západne a susednými vrchmi sú juhozápadne ležiaci Stoh (), severozápadne situovaný Veľký Rozsutec (), severovýchodne vrch Ostré () a juhovýchodne hrebeň *Magura*. Masív je odvodňovaný prítokmi rieky Orava, pričom západné svahy jej odvádzajú vodu potokom Bystrička, východné svahy odvodňujú prítoky Zázrivky. Celý masív sa nachádza v Národnom parku Malá Fatra. 

### Výhľady
Osnica s lúčnatou vrcholovou časťou bez vyššej vegetácie umožňuje výhľad najmä južným a východným smerom a ponúka pekné výhľady na časť Oravy. Severozápadný horizont obmedzujú vyššie vrcholy hlavného hrebeňa. Pozorovať možno okolité vrchy Krivánskej Fatry a susedné pohoria, najmä východne ležiacu Oravskú Maguru, Chočské vrchy a severnú časť Veľkej Fatry. Pri vhodných podmienkach sa na horizonte objavujú vrchy Kysuckých a Oravských Beskýd, Západných a Nízkych Tatier a Vtáčnika.

## Prístup
* po  modrej značke:
** z Párnice cez Strungový príslop
** zo sedla Medziholie v hlavnom hrebeni 
* po  žltej značke z lokality Lučivná

## Referencie

## Pozri aj
* Krivánska Fatra
* Zoznam vrcholov v Malej Fatre
* Osnica (geomorfologická časť)

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Dolný Kubín
Kategória:Turistická značkovaná trasa číslo 2754
Biele skaly (vrch v Malej Fatre)

**Biele skaly** () sú vrch v hlavnom hrebeni Malej Fatry. Nachádzajú sa v Krivánskej časti pohoria, približne  severne od Vrútok. Lokalitou prechádza Medzinárodná diaľková turistická trasa E3.

## Poloha
Nachádza sa v severnej časti pohoria, v centrálnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie obcí Krasňany a Sučany. Najbližšími vrcholmi v hlavnom hrebeni sú juhozápadne susediaci Suchý (), severovýchodným smerom leží Stratenec (), južným smerom ležia *Soliská* ().

## Opis
Nevýrazný vrch predstavuje skalné bralo, vystupujúce nad okolitý terén hlavného hrebeňa Krivánskej Fatry. Od susedného Stratenca je oddelený sedlom Vráta. Severné svahy klesajú do doliny Kúr, južné sa zvažujú do Sučianskej doliny. Severozápadné svahy hrebeňa tak odvodňuje potok Kúr do Varínky, juhovýchodné odvádzajú vodu Bielym potokom do Váhu. Skalnatý vrchol poskytuje výhľady na centrálnu a južnú časť hlavného hrebeňa a západným smerom na Kysuce.

Celá oblasť je súčasťou Národného parku Malá Fatra, severozápadné svahy sú navyše súčasťou NPR Suchý.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím sa upresnil dovtedy uvádzaný údaj 

### Výhľady
Nevýrazný vrchol v hlavnom hrebeni umožňuje obmedzený, no ďaleký výhľad. Čiastočne ho obmedzujú susedné vyššie vrchy, no vzhľadom na polohu v južnej časti pohoria je zákryt horizontu akceptovateľný. Veľmi dobre pozorovateľné sú Martinské hole, Súľovské vrchy, Javorníky a Kysucká vrchovina, pri vhodných podmienkach je možné pozorovať pohraničné pásmo Oravských, Kysuckých a Moravsko-sliezskych Beskýd, Nízke Tatry, Veľkú Fatru i časť Vtáčnika.

## Prístup
* po  červenej značke:
** z Nezbudskej Lúčky okolo Chaty pod Suchým cez Suchý
** zo Snilovského sedla cez Malý Kriváň
* po  značke z obce Turčianske Kľačany okolo Chaty pod Kľačianskou Magurou a Suchý

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Fínske národné bandyhokejové družstvo žien

**Fínske národné bandyhokejové družstvo žien** je národné družstvo žien, ktoré reprezentuje Fínsko v medzinárodných bandyhokejových súťažiach a priateľských zápasoch. Funguje pod záštitou *Suomen Jääpalloliitto*. Prvý medzinárodný zápas absolvovalo v roku 1980, keď sa v priateľskom stretnutí stretlo so susedným Švédskom a prehralo . 

Družstvo sa zúčastnilo všetkých turnajov Majstrovstiev sveta. Na štyroch z nich, v rokoch 2004, 2008, 2012 a 2014, získalo bronzové medaily. Jeho tradičným súperom v súbojoch o bronz je družstvo .

## Výsledky
;Majstrovstvá sveta

náhľad|Fínsko v zápase s  na MS 2004

## Referencie

## Pozri aj
* Fínske národné bandyhokejové družstvo mužov

## Externé odkazy
* Fínske družstvo žien na stránke Suomen Jääpalloliitto 
* Stránka fínskeho bandyhokejoveho družstva žien 

Kategória:Národné bandyhokejové družstvá
Bandyhokej
Národné
Mojský grúň

**Mojský grúň** () je nevýrazný vrch v strednej časti Krivánskej Malej Fatry. Leží v masíve Malého Kriváňa, približne  severne od Turian. 

## Poloha
Nachádza sa v severnej polovici pohoria, v juhozápadnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na území okresu Martin a zasahuje na katastrálne územie mesta Turany. Nachádza sa v rázsoche, vybiehajúcej juhovýchodným smerom z Malého Kriváňa a najbližšími vrcholmi sú západne ležiaca Meškalka () a Ostredok (), severozápadne ležiaci spomínaný Malý Kriváň (), východnejšie situovaný Pekelník () a dominantný Veľký Kriváň ().

## Opis
Vrch, situovaný v juhovýchodnej časti masívu Malého Kriváňa je vo vrcholovej časti porastený kosodrevinou. Od druhého najvyššieho vrchu pohoria je oddelený plytkým sedlom. Západné svahy klesajú do doliny Tiesňavy, východné sa zvažujú do údolia Studenca. Severné a východné svahy tak odvodňuje potok Studenec, juhozápadné potok *Krchová* priamo do Váhu.

### Výhľady
Hoci vysoký, no kosodrevinou porastený vrchol umožňuje obmedzený výhľad na široké okolie. Z vhodných častí vrcholu sú pekné výhľady na južnú časť hrebeňa a veľkú časť Turca a Liptova. Severovýchodný i severný horizont zatieňujú mohutné susedné vrcholy hlavného hrebeňa, zaujímavý pohľad je však na južnú časť Krivánskej Fatry a Martinské hole. Pri vhodných podmienkach sú dobre viditeľné Západné a Nízke Tatry, Chočské vrchy, Veľká Fatra, Žiar i Vtáčnik a ponad nižšie časti hrebeňa je viditeľná časť Súľovských vrchov.

## Prístup
Na vrchol nevedie značkovaný chodník a je dostupný odbočkou z chodníka na Malý Kriváň.
* po  značke:
** z vrcholu Malého Kriváňa ()
** zo Sučian Sučianskou dolinou

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Ruské národné bandyhokejové družstvo žien

**Ruské národné bandyhokejové družstvo žien** je národné družstvo žien, ktoré reprezentuje Rusko v medzinárodných bandyhokejových súťažiach a priateľských zápasoch. Funguje pod záštitou *Federacija hokkeja s mjačom Rossii*. V roku 1992 sa stala nástupcom sovietskeho družstva žien. Prvý medzinárodný zápas absolvovalo v roku 1992, keď sa v priateľskom stretnutí stretlo so Švédskom a prehralo . 

Družstvo sa zúčastnilo všetkých turnajov Majstrovstiev sveta. V prvých piatich turnajoch skončilo zhodne na druhej priečke, vždy za . Na turnaji v roku 2014 tohoto súpera vo finále porazilo a prvýkrát si vybojovalo titul svetového šampióna.

## Výsledky
;Majstrovstvá sveta

## Referencie

## Pozri aj
* Ruské národné bandyhokejové družstvo mužov
* Sovietske národné bandyhokejové družstvo žien

## Externé odkazy
* Ruské družstvo žien na stránke Federacija hokkeja s mjačom Rossii 

Kategória:Národné bandyhokejové družstvá
Bandyhokej
Národné
Polyfontes (syn Autofona)

**Polyfontes** alebo **Polyfontés** (*Polyfontes*/iný prepis: *Polyfontés*) je v gréckej mytológii syn Autofona z Téb.

Polyfontes je postavou Homérovej Iliady. Jeho meno však zaznie len v štvtom speve, kde mykénsky vládca Agamemnón pripomína Diomédovi slávne skutky jeho otca Tydea. V Agamemnónovom príbehu, bol Tydeus spojencom Polyneika. Keď vstúpil do Téb, napadol a porazil tébskych vodcov. Eteokles potom poslal Polyfonta a Haimónovho syna Maióna s päťdesiatimi mužmi, aby prepadli vracajúceho sa Tydea, ale Tydeus ich okrem Maióna zabil všetkých.

## Referencie

Kategória:Postavy gréckej mytológie
Universidade Federal do Recôncavo da Bahia

náhľad|Universidade Federal do Recôncavo da Bahia
**Universidade Federal do Recôncavo da Bahia** (alebo **UFRB**) je významná verejná univerzita v brazílskom meste Cruz das Almas. Je najväčšou univerzitou v štáte Bahia. Štúdium na univerzite je bezplatné. Založená bola v roku 2006.

## Externé odkazy
* Webová stránka UFRB  (portugalčina)

Kategória:Univerzity v Brazílii
Pirátska strana (Švédsko)

**Pirátska strana** () je švédska politická strana, ktorá vznikla v roku 2006 ako reakcia na proces obmedzovania občianskych slobôd v záujme ziskov lobistických skupín zaoberajúca sa autorskými právami. Silným impulzom bol proces s prevádzkovateľmi internetového servera The Pirate Bay, podľa ktorého strana nesie názov. Švédska strana stála na počiatku hnutia za slobodné zdieľanie informácií a ochranu občianskych slobôd, na základe ktorého sú zakladané politické strany s podobným názvom a programom nielen v Európe, ale po celom svete. Strany sa snažia najmä o reformu právnych predpisov týkajúcich sa autorských práv a patentov. Vo svojom programe tiež usilujú o posilnenie práva na súkromie, a to ako na internete, tak v každodennom živote, o transparentnosť štátnej správy a slobodu zdieľania informácií. Strany sa väčšinou definujú ako liberálne a stredové, ochotné politicky rokovať so všetkými stranami hlavného prúdu. 

Švédska pirátska strana sa v roku 2006 zúčastnila volieb a získala 0,63 % hlasov, čo je tretí najlepší výsledok mimoparlamentnej strany (na vstup do parlamentu sú potrebné 4 % voličských hlasov). V decembri 2008 strana prekonala, s počtom členov, Stranu zelených, vo februári 2009 Stranu Levice, v apríli 2009 Liberálnu stranu kresťanských demokratov. Často má väčšiu členskú základňu ako iné mimoparlamentné politické strany. Vo voľbách do Európskeho parlamentu v roku 2009 strana získala 7,13 % hlasov, vďaka čomu získala jedno z 18 kresiel švédskeho zastúpenia v parlamente.

## História a vznik
Internetové stránky Pirátskej strany boli spustené 1. januára 2006 (20:30 SELČ), čím sa začal ustavovací proces strany. V prvej fáze si zakladatelia dali záväzok získať aspoň 2 000 podpisov pod petíciu (čo je o 500 hlasov viac, než je potrebné k registrácii strany). Za menej ako 24 hodín po otvorení webovej stránky, získala strana viac ako 2 000 podpisov (2 268 v 16:05 SELČ). Ráno dňa 3. januára strana ukončila podpisovú akciu, asi 36 hodín po otvorení bolo nazhromaždených 4 725 podpisov.

Strana si tak otvorila možnosť zúčastniť sa volieb 17. septembra 2006, pretože termín predloženia fyzických podpisov do švédskeho volebného úradu bol 4. február. Švédsky volebný zákon od signatárov požaduje osobnú identifikáciu pri poskytovaní podpory pre vznik novej strany, čo nie celkom vychádza v ústrety charakteru tejto strany, preto úspešnosť tejto petície hodnotia medzinárodné médiá ako významný počin.

## Referencie

## Pozri aj
* Pirátska internacionála

## Externé odkazy
* Oficiálna stránka švédskej Pirátskej strany  
* Zoznam všetkých aktívnych Pirátskych strán  

## Zdroj
* 

Kategória:Politické strany vo Švédsku
Kategória:Pirátske strany
Orgovánová ulica (Ružinov)

**Orgovánova ulica** bola ulica v Bratislave, v mestskej časti Ružinov, ktorá zanikla koncom 80-tych rokov.
Nachádzala sa v západnej časti miestnej časti Pošeň.

Orgovánová ulica existovala ešte pred vybudovaním sídliska Pošeň ako súčasť miestnej časti Prievoz.
Ulica bola situovaná v smere juh-sever.
Na južnom konci ústila do Obilnej ulice.
Na severnom konci ústila do krátkej priečnej spojky, ktorá ju spájala s vtedajšou rovnobežnou Sukovou, dnes Jašíkovou ulicou.
Na východnej strane do nej ústila Trstinová ulica, v súčasnosti už tiež zaniknutá.

Charakter ulice bol vyslovene vidiecky.
Zástavba pozostávala z nízkych rodinných domov.
Ulica bola prejazdná po celej dĺžke, avšak počas celej svojej existencie nebola nikdy spevnená.
Pouličné osvetlenie bolo realizované žiarovkovými svietidlami na drevených stĺpoch a nikdy nebolo modernizované.

Zánik Orgovánovej ulice bol postupný a prebiehal počas dlhého časového obdobia.
Pri vybudovaní Ružinovskej ulice v 60-tych rokoch bol sanovaný severný koniec ulice a ulica zostala slepo zakončená.
Pri výstavbe Biznis Centra Kerametal začiatkom 70-tych rokov bola sanovaná východná strana ulice severne od Trstinovej ulice.
Keďže v tomto úseku Orgovánovej ulice nebola na západnej strane žiadna zástavba, ulica v tomto úseku zanikla.

Pri výstavbe OD Ružinov v rokoch 1978 – 1984 bola vysťahovaná a postupne asanovaná západná strana ulice.
Orgovánová ulica definitívne zanikla koncom 80-tych rokov pri výstavbe panelových bytových domov a pobočky vtedajšej Štátnej banky československej na západnej strane Jašíkovej ulice.

V súčasnosti je trasa Orgovánovej ulice rozdelená budovou banky, ktorej severná strana je približne na úrovni zaniknutej Trstinovej ulice.
Južná časť vychádzajúca z Obilnej ulice slúži ako prístupová komunikácia do vnútrobloku panelových domov na západnej strane Jašíkovej ulice.
Severná časť slúži ako súkromné parkovisko za komplexom Biznis Centra Kerametal.

## Pôvod názvu
Bola pomenovaná podľa orgovánu.

## Blízke ulice
* Jašíkova ulica
* Obilná ulica
* Trstinová ulica (zaniknutá)

## Externé odkazy
* Staré mapy Bratislavy

Kategória:Zaniknuté ulice v Ružinove
Trstinová ulica (Bratislava)

**Trstinová** bola ulica v Ružinove, Bratislave.
Nachádzala sa v západnej časti miestnej časti Pošeň.

Trstinová ulica vznikla pred vybudovaním sídliska Pošeň ako súčasť miestnej časti Prievoz.
Ulica bola situovaná v smere západ-východ.
Na západnom konci ústila do dnes už zaniknutej Orgovánovej ulice.
Na východnom konci slepo končila.
Križovala vtedajšiu **Sukovu**, dnes Jašíkovu ulicu.

Úsek východne od Jašíkovej ulice bol sanovaný v 60. rokoch pri výstavbe sídliska Pošeň.
Pôvodná zástavba na severnej strane zanikla začiatkom 70. rokov pri výstavbe Biznis Centra Kerametal.
Pôvodná zástavba na južnej strane zanikla koncom 80. rokov pri výstavbe panelových bytových domov a pobočky vtedajšej Štátnej banky československej na západnej strane Jašíkovej ulice.

V súčasnosti v trase Trstinovej ulice vedie spojovacia komunikácia medzi Jašíkovou ulicou a Papánkovým námestím.

## Pôvod názvu
Bola pomenovaná podľa trstiny.

## Blízke ulice
* Jašíkova ulica
* Obilná ulica
* Orgovánová ulica (zaniknutá)

Kategória:Zaniknuté ulice v Ružinove
Baraniarky (vrch)

**Baraniarky** () je vrch Malej Fatry. Nachádza sa v Krivánskej časti pohoria v jej bočnom hrebeni, približne  juhozápadne od Terchovej. Z vrcholu sú pekné výhľady na veľkú časť pohoria.

## Poloha
Nachádza sa v strednej časti pohoria i geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Žilina a v katastrálnom území obce Terchová. Nachádza sa v strednej časti bočného hrebeňa, vychádzajúceho severným smerom z Koniarok. Západné svahy klesajú do doliny Veľká Bránica, východné sa zvažujú do Vrátnej doliny. Najbližšími vrcholmi sú južne ležiace Žitné () a severne susediaci vrch Sokolie ().

## Opis
Lesnatý, vo vrcholovej časti hôľnato-skalnatý vrch leží v bočnom hrebeni, ktorý vybieha z Koniarok severným smerom po masív Sokolia. Poloha na horskom hrebeni nad údolím Vrátnej umožňujú pekný výhľad na blízke okolie i hlavný hrebeň. Severne ležiaci hrebeň Sokolia oddeľuje výrazné sedlo Príslop, južne ležiace Žitné je oddelené len nevýrazným, plytkým sedlom. Južným smerom vedie značený chodník do sedla Bublen v hlavnom hrebeni pohoria. Východné svahy sa zvažujú do *Starej doliny* a k osade *Starý dvor*, pričom ich odvodňujú prítoky Varínky. Západné svahy klesajú do doliny Veľká Bránica a odvodňuje ich potok Bránica. Na západných svahoch sa rozprestiera Národná prírodná rezervácia Veľká Bránica, ktorá je súčasťou Národného parku Malá Fatra.  

### Výhľady
Hôľnatý vrchol s minimom vyššej vegetácie umožňuje zaujímavý kruhový výhľad tak na vrcholy hlavného hrebeňa, ako aj široké okolie. Vďaka nadmorskej výške a polohe na okraji pohoria tak poskytuje i vzdialené horizonty. Východným a južným smerom možno pozorovať okolité vrchy Krivánskej Fatry od Stratenca po Malý Rozsutec, pričom výrazne vyšší hlavný hrebeň zakrýva celý horizont. Severný i západný smer ponúka ďaleký výhľad a dobre pozorovateľná je časť Martinských holí, Žilinská kotlina, Kysucká vrchovina a Kysucké Beskydy. Pri vhodných podmienkach sa na horizonte objavujú vrchy Javorníkov, Súľovských vrchov, Moravsko-sliezskych, Sliezskych a Oravských Beskýd, ako aj hrebeň Oravskej Magury.

## Turistické trasy
* po  značke:
** z lokality *Starý dvor* vo Vrátnej
** zo sedla Bublen v hlavnom hrebeni

## Referencie

## Pozri aj
* Krivánska Fatra
* Zoznam vrcholov v Malej Fatre
* Národná prírodná rezervácia Veľká Bránica

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Polyfontes (Messénia)

**Polyfontes** alebo **Polyfontés** (*Polyfontes*/iný prepis: *Polyfontés*) je v gréckej mytológii kráľ Messénie, pôvodom z rodu Heraklovcov.

Keď Heraklovci porazili na Peloponéze posledného mykénskeho vládcu Tisamena a polostrov si podrobili, krajinu si synovia Heraklovca Aristomacha rozdelili žrebom. Temenos sa stal vládcom v Argu, kde predtým vládol Tisamenos, keďže Aristodéma počas záverečných bojov zabil blesk,  Lakónia so svojim kráľovským sídlom v Sparte bola pridelená jeho synom Eurysthenovi a Proklovi a Kresfontes sa stal kráľom Messénie.
 
Po krátkej vláde Messénčania Kresfonta a jeho dvoch synov zavraždili. Polifontes, ktorý bol tiež rodený Heraklovec, donútil vdovu po Kresfontovi Meropu k sobášu a zmocnil sa trónu. Meropa však mala ešte tretieho syna Aipyta, ktorého dala do výchovy svojmu otcovi. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.

## Referencie

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie
Žobrák (vrch v Malej Fatre)

**Žobrák** () je vrch v Krivánskej Malej Fatre. Nachádza sa v rázsoche, vychádzajúcej južným smerom zo Stohu, od masívu ktorého ho oddeľuje dvojica plytkých sediel. Západné svahy vrchu klesajú do Šútovskej doliny, východné sa zvažujú do údolia Bystrička. Zarastený vrchol neposkytuje výhľady. 

Západné svahy patria do národnej prírodnej rezervácie Šrámková.

## Turistické trasy
* po  značke:
** z Kraľovian
** zo Stohu v hlavnom hrebeni

## Referencie

## Pozri aj
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Suchý vrch (1 267 m n. m.)

**Suchý vrch** () je vrch v juhovýchodnej časti Krivánskej Malej Fatry. Nachádza sa na južnom konci rázsochy, vychádzajúcej zo Stohu. Od susedného vrchu Žobrák je na severe oddelený výrazným sedlom, západné svahy vrchu klesajú do Šútovskej doliny, východné sa zvažujú do údolia Bystrička a južné klesajú do údolia Váhu. Zarastený vrchol neposkytuje výhľady. 

Severozápadné svahy patria do národnej prírodnej rezervácie Šútovská dolina.

## Turistické trasy
Na vrchol nevedie značkovaný chodník a prístupný je lesom, odbočením zo  značeného chodníka z Kraľovian na Stoh v hlavnom hrebeni.

## Pozri aj
* Zoznam vrcholov v Malej Fatre

## Zdroje
*
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Čerkesi

**Čerkesi** alebo zastarano **Cirkasi** môžu byť:
*v širšom zmysle: Adygovia
*v užšom zmysle: časť Adygov, synonymum: vlastní Čerkesi, pozri Čerkesi (v užšom zmysle)
Ádyge

**Ádyge** môže byť označenie v pôvodnom jazyku pre:
*Adygov, pozri Adygovia
*niektorej z častí Adygov, teda:
**Adygejcov, pozri Adygejci
**vlastných Čerkesov, pozri Čerkesi (v užšom zmysle)
**Kabardov, pozri Kabardi
Žobrák

**Žobrák** môže byť:
* osoba vykonávajúca žobranie, pozri pod žobranie
* expresívne (prípadne aj ako nadávka):
** veľmi chudobný človek, chudák
** mrzák, človek s telesnou chybou, chor(ľav)ý človek, telesne slabý človek (príp. aj zviera)
* v kartách: jeden zo spôsobov hry v hre mariáš, pozri pod mariáš
* vrch v Malej Fatre, pozri Žobrák (vrch v Malej Fatre)
Steny

**Steny** môže byť:
*množné číslo slova stena
*vrch v Malej Fatre, pozri Steny (Malá Fatra)
*vrch v Kysuckej vrchovine, pozri Steny (Kysucká vrchovina)
Zoznam ulíc a námestí v Rajeckých Tepliciach

Zoznam ulíc a námestí v Rajeckých Tepliciach.

Kategória:Námestia na Slovensku
Rajecké Teplice
Baraniarky

**Baraniarky** môže byť:
*množné číslo slova baraniarka
*vrch na Slovensku, pozri Baraniarky (vrch)
Farská ulica

**Farská ulica** je ulica:
* v Bánovciach nad Bebravou, pozri Farská ulica (Bánovce nad Bebravou)
* v Banskej Štiavnici, pozri Farská ulica (Banská Štiavnica)
* v Bratislave, pozri Farská ulica (Bratislava)
* v Michalovciach, pozri Farská ulica (Michalovce)
* v Nitre, pozri Farská ulica (Nitra)
* v Pezinku, pozri Farská ulica (Pezinok)
* v Rajeckých Tepliciach, pozri Farská ulica (Rajecké Teplice)
* v Trenčíne, pozri Farská ulica (Trenčín)

Kategória:Rozlišovacie stránky – Ulice
Rajecká cesta (Rajecké Teplice)

**Rajecká cesta** je ulica v Rajeckých Tepliciach. Pomenovaná je podľa slovenského mesta Rajec a tvorí hlavnú tepnu mesta.

## Priebeh
Cesta vedie v trase hlavného ťahu I/64 zo Žiliny do Prievidze a začína na železničnom priecestí v miestnej časti Poluvsie. Vedie západným smerom okrajom obce a kopíruje železničnú trať Žilina – Rajec. Obchádza areál kúpeľov a odbočuje z hlavnej cesty cez priecestie a most ponad Rajčanku do mesta Rajecké Teplice. 

Tu prechádza Rajecká cesta v trase pôvodnej hlavnej cesty centrom popri hoteli, autobusovej stanici a kostolu, aby sa neskôr opäť napojila na cestu I/64. Tu, na križovatke Rajecká cesta končí.

## Zdroj
* Ulica na mape mesta

Kategória:Ulice v Rajeckých Tepliciach
Biele skaly

**Biele skaly** môže byť:

* vrch v Malej Fatre, pozri Biele skaly (vrch v Malej Fatre)
* vrch vo Volovských vrchoch, pozri Biele skaly (vrch vo Volovských vrchoch)
Prinosové dutiny

**Prinosové dutiny** () sú dutiny v kostiach ohraničujúcich nosovú dutinu. Najväčšia z nich je párová dutina v čeľusti - *sinus maxillaris*. Ďalšie párové prinosové dutiny sa nachádzajú v čelovej kosti - *sinus frontalis*, v tele klinovej kosti - *sinus sphenoidalis* a v čuchovej kosti - *cellulae ethmoidales*. 

Prinosové dutiny sú vystlané sliznicou podobnou sliznici nosovej dutiny a vyúsťujú na bočnej stene nosovej dutiny do meatus nasi superior a meatus nasi medius. Do dolného nosového priechodu vyúsťujú odvodné slzné cesty - ductus nasolacrimalis. 

## Cievne zásobenie
Zabezpečujú ho
* a. maxillaris
* v. jugularis interna

## Inervácia
Zabezpečuje ju n. trigeminus. 

Kategória:Anatómia
Majstrovstvá Ázie v pozemnom hokeji mužov 1993

**Majstrovstvá Ázie v pozemnom hokeji mužov 1993** boli v poradí 4. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 5.14. novembra 1993 v meste Hirošima, v Japonsku, za účasti 9 tímov. Nováčikmi turnaja boli až 2 družstváKazachstan a Thajsko. Titul po troch prvenstvách Pakistanu získala Kórejská republika, keď vo finále zvíťazila nad Indiou. Turnaj mužov sa konal spoločne s turnajom žien.

## Výsledky
### Základné skupiny

#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Pozri aj
* Majstrovstvá Ázie v pozemnom hokeji žien 1993

## Zdroje
* Majstrovstvá Ázie na oficiálnej stránke ASHF  
* Majstrovstvá Ázie 1993 na stránke todor66.com 
* Majstrovstvá Ázie 1993 na stránke rediff.com 

Kategória:Pozemný hokej v 1993
Muži
Pozemný hokej